
Diahuebs mainta, Dia di Betico, 

25 di januari, a tuma luga na 

Plaza Libertador G.F. Betico Croes, 

e ceremonia protocolar organisa 

pa Comision Celebracion Dianan 
Nacional (CCDN) hunto cu 

Gobierno di Aruba. 

Prome Minister na e ocasion a duna 
su discurso gradiciendo primeramente 
famia di Betico, CCDN, 

Minister di Cultura Xiomara Maduro y 
pueblo di Aruba. en general. 


Evel ү" Wever-Croes 


Prome Minister di Aruba 


Discurso Dia di Betico, Januari 2024 


BETICO A DEMOSTRA 
UN STIMACION GRANDI 
PA ARUBA DOOR DI A 
HIBA UN LUCHA TENAZ 
PA REALISA LOGRONAN 
GRANDI PA NOS PAIS. 


“Awe 25di januari nos a bin hunto 
na un acto protocolar p'asina nos 
conmemora y celebra e fecha 
natalicio di un gran Arubiano, 
estadista y Libertador Gilberto 
Francois (Betico) Croes kende lo 
a cumpli 86 aña. 


Betico a nace dia 25 di januari 
1938 den e pueblo di Santa 
Cruz, den un hogar humilde 
caminda semper tabata reina 
amor, compasion y union familiar. 
Maestro tabata su profesion, 
pero bida a haci’e dirigente di su 
pueblo. 


Destino a haci cu el a bira un 
luchado cu a rebiba y realisa e 


causa di e pueblo Arubano pa su 
libertad. 


Sin duda cu e trayectorio di 
Betico Croes como politico tabata 
impresionante. E stimacion cu 

el a demostra pa su isla natal 
tabata asina grandi y esaki tabata 
visibel a traves di e lucha tenaz 
cu el hiba pa logra e deseo di e 
pueblo Arubano, esta un Aruba 
autonomo den Reino Hulandes. 


Betico a transforma su stimacion 
y felicidad pa su pueblo mediante 
su propio yiunan bisando cu, 


“E felicidad cu mi ta 
desea pa mi propio yiunan 
ta e felicidad cu mi ta 
desea pa henter e pueblo 
di Aruba”. 


"SUN PUEBLO 
UNI HAMAS POR 
SER HUNDI” 


Historicamente e anhelo pa libertad a biba pa 
decadanan largo den curason di tur Arubano y 
den apenas 12 aña Betico a logra realisa e anhelo 
aki. E liderazgo di Betico Croes tabata autentico 
di un Arubano kende cu hopi fervor tabata dirigi 
su pueblo, convertiendo su mes den e berdadero 
lider y portavoz di e lucha pa nos Status Aparte. 


Un palabra clave cu Betico a uza for di 
cuminsamento di su lucha pa Status Aparte tabata 
Union, union di e pueblo Arubano, sin distincion di 
rasa, color, religion, status social etc. 


Y pa por logra e union aki y consecuentemente 

e libertad constitucional, Betico como e gran 
arkitecto y lider visionario a percura primeramente 
pa Aruba haya su propio himno y bandera, 
simbolonan di union y libertad y cual simbolonan 
a wordo inaugura dia 18 di maart 1976 den 
Wilhelmina Stadion. 


Betico, e berdadero lider y portavoz di e lucha pa nos Status Aparte. 


“Un pais sin su 
bandera, sin su 
himno ta un pais 
sin destino” 


i CURAGAO 


ЗСНІТТЕВТ. 


„MET ARUBAS 
GELD 


Sinembargo e lucha cu Betico 

Croes a hiba pa saca Aruba for di e 
constelacion Antiano, no a bay asina 
facil y no a bay sin sacrificio. Un dicho 
cu Betico semper a vocifera tabata cu 


“No tin lucha sin 
sacrificio y no tin 
sacrificio sin gloria”. 


Hecho ta cu hopi sacrificio a ser haci 
pa Betico y esnan cu a lucha hunto cu 
ne, cu awe tambe nos ta recorda. 

Nos ta corda tur e manifestacion 

y protestanan hunto cu su pueblo, 

su encarcelamento inhusto, tambe 
durante e Referendum Consultativo y e 
accionnan di Augustus scur na 1977. 
Pero tabata danki na e accionnan 

aki cu porfin Hulanda a dicidi na 1981 
di duna atencion na e lucha di nos 
pueblo reconociendo e derecho di 
autodeterminacion. 


Na varios ocasion den e lucha pa 
Status Aparte, sanger, sodo y lagrima 
a ser drama, caminda nos tin cu 


recorda entre otro e atentado riba bida 
di Betico dia 24 april 1983 riba veld di 
Winston na Santa Cruz. 


Y con e lucha pa nos libertad a culmina 
durante e Conferencia di Mesa Rondo 
na maart 1983 na Hulanda, caminda 
Aruba bao liderazgo di Betico Croes 

a logra su Status Aparte, esta un pais 
autonomo den Reino Hulandes cu su 
propio Gobierno, propio Parlamento, 
propio Gobernador, propio moneda y 
propio instrumentonan economico pa 
desaroya nos pais exitosamente. 


Esaki ta e bunita legado cu Betico 
Croes a laga atras pa e generacion aki 
y futuro generacionnan caminda e mes 
a yega di declara cu, 


“Mi sa cu despues cu 
nos no t'ey mas, historia 
lo demostra kico ta e 
rikesa inmaterial cu 

nos a laga atras pa nos 
criaturanan”. 

Durante e ultimo siman y añanan mi a bishita 
varios scol na Aruba relaciona cu e celebracion di 
Dia di Betico y mi ta orguyoso di experencia con e 
alumnonan di e diferente scolnan aki ta balora tur 
e trabaonan inmenso eherce pa nos Libertador y 
ta mustra nan stimacion pa Betico Croes mediante 
canto, poesia, pintura y obranan di arte. Pa esaki 
mi kier gradici e maestro y maestranan cu ta traha 


pen y | 


ER 
¿ 


B alente 

E nergetico 

T alentoso y triumfante 

| nteligente 

C arismatico y curason grandi 
O rguyoso di ta Arubano 


asina duro den ensefiansa, y ta percura pa e historia 
di Betico Croes y nos Status Aparte wordo inculca 
den nos hobennan. 


Awe mi kier comparti un parti di e poesia cu 
alumnonan di klas 4 di St Fransiscus College a recita 
ayera, ora mi a bishita nan. Un poema dedica na 
Betico, den cual nan a uza e letternan di su nomber: 


Betico tabata tur esaki y hopi mas. Y ta p'esey 
nos ta asina orguyoso di por tabata tin un lider 


di e taya aki. 


Durante nos bishita na scolnan, nos ta 
conta tambe tocante e bida di Betico, e 
lucha, e sacrificionsn y e logronan. Nos 
speransa ta cu asina nos ta duna cada 
alumno inspiracion pa momentonan 

cu nan haya nan mes den retonan, y e 
importancia di stima bo pais, iresepecto 
unda bo a nace. Betico Croes mes a 
bisa: 


“Arubano no ta solamente 
esun cu a nace na Aruba, 
Arubano ta tambe esnan cu a 
nace den exterior pero a haci 
di Aruba nan hogar”. 


“Nos yiunan, e 
generacionnan cu ta 


| bay sigui y yiunan di 


nos yiunan lo ta bay ser 
orguyoso di e pueblo 
aki, lag'e ta un klompi di 
diamanta. Y nos ta bay 
pidi nos yiunan desde 
awe den nos hogar, kere 
den bo bandera, canta 
bo himno, conserva bo 


2 patria Aruba” 


GRADICIMENTO 


Evelyn Wever-Unes 


Prom inister di Aruba 


Pues awe riba e fecha natal di nos Libertador, ban 
ta haci e compromiso un biaha mas, cu nos lo no 
laga e memoria di Betico Croes muri nunca y mustra 
na un y tur cu e sacrificionan cu Betico a haci pa 
logra e Status Aparte tan anhela no tabata envano. 
Na su yiunan, y nietonan aki presente, nos kier bisa 
un biaha mas DANKI pa comparti boso tata cu nos, 
y nos ta spera cu e stimacion cu nos pueblo tin pa 
boso, por duna boso consuelo ora cu boso sinti su 
falta. 


Por ultimo mi kier a gradici Comision Celebracion 
Dianan Nacional y colega Minister Xiomara 
Maduro, pa e bunita organisacion riba e dia aki y 

e manifestacion cutlural di ayera, na tur cantante, 
agrupacionnan musical, y boso, nos invitadonan cu 
a bin conmemora e dia importante aki cu nos. 


Pueblo Arubano, awe ban hisa nos bandera y 
celebra Dia di Betico den gran forma y pasa un feliz 
Dia di Betico. Cu Dios bendiciona cada ciudadano di 
nos pais. 

